1.ปัจจัยเสี่ยงที่เกี่ยวกับรายได้และกำไรของบริษัท

- ปัจจัยเสี่ยงจากความผันผวนของราคาวัตถุดิบ

วัตถุดิบหลักในการผลิตคาร์บอนแบล็ค คือ Carbon Black Feed Stock Oil (CBFO)
ซึ่งต้องนำเข้าคิดเป็น 90-95% ของต้นทุนวัตถุดิบทั้งหมด หรือประมาณ 85-90%ของต้นทุนการผลิต
ราคา CBFO นั้นใกล้เคียงกับราคาน้ำมันดิบและน้ำมันเชื้อเพลิงในตลาดโลก ซึ่งในระหว่างปี
2548ราคาน้ำมันดิบยังคงทรงตัวอยู่ในระดับราคาที่สูง
ซึ่งส่งผลให้ต้นทุนวัตถุดิบของบริษัทสูงตามไปด้วยและถ้าราคาน้ำมันยังคงทรงตัวอยู่ในระดับราคาที่สูงอยู่และมีความผันผวนขึ้นลงตามดีมานด์/ซัพพลายในตลาดโลกเช่นนี้แล้ว
อาจจะส่งผลในด้านลบต่อราคาวัตถุดิบและผลกำไรในปี 2549 ของบริษัท อย่างไรก็ตาม
บริษัทได้ใช้ความระมัดระวังเป็นอย่างยิ่งในการสั่งซื้อน้ำมันโดยจะทำการสั่งซื้อน้ำมันเมื่อมีราคามีแนวโน้มลดต่ำลง
นอกจากนี้บริษัทได้มีการมอนิเตอร์ราคาน้ำมันในตลาดโลกและได้มีการปรึกษากับผู้ชำนาญการทางด้านพลังงานตลอด

-ปัจจัยเสี่ยงจากราคาขายคาร์บอนแบล็ค

Carbon Black มีหลายเกรดหลายราคาขึ้นอยู่กับ แนวโน้มของราคาน้ำมันในตลาดโลก,
สถานการณ์ดีมานด์ / ซัพพลาย ของตลาดโลก,
ภาวะอุตสาหกรรมคาร์บอนแบล็คและอุตสาหกรรมรถยนต์
รวมทั้งขึ้นกับคุณลักษณะเฉพาะของแต่ละเกรดสินค้าด้วย ดังนั้นบริษัทมีนโยบายที่จะกำหนดราคา(fix
price)ให้สำหรับลูกค้ารายใหญ่สำหรับช่วงเวลา 3 เดือน ถึง 6 เดือนเพื่อให้ราคามีเสถียรภาพ

สถานการณ์การเพิ่มขึ้นของราคาน้ำมันและภาวะเศรษฐกิจของโลกที่ยังไม่แน่นอน
ซึ่งเป็นผลมาจากเศรษฐกิจของสหรัฐอเมริกาซึ่งเป็นตลาดการค้าที่ใหญ่ที่สุดแห่งหนึ่งของโลกประสบภาวะขาดดุลงบประมาณจำนวนมากประกอบกับเศรษฐกิจญี่ปุ่นที่มีการฟื้นตัวค่อนข้างช้า
ทำให้ส่งผลต่อภาคเศรษฐกิจในหลายๆประเทศทำให้มีการบริโภคลดลง
และส่งผลกระทบต่ออุตสาหกรรมรถยนต์และผลให้มีอัตราเงินเฟ้อสูงขึ้น
ซึ่งปัจจัยดังกล่าวข้างต้นส่งผลกระทบต่อกำไรของบริษัท
อีกทั้งบริษัทมีข้อจำกัดในการผลักภาระต้นทุนการผลิตที่เพิ่มสูงขึ้นไปในราคาขาย
เนื่องจากบริษัทจะต้องแข่งขันกับคู่แข่งรายอื่นในอุตสาหกรรมนี้ด้วย
ทำให้บริษัทต้องรับภาระจากต้นทุนที่เพิ่มสูงขึ้นบางส่วนด้วย.

-ปัจจัยเสี่ยงจากอัตราแลกเปลี่ยน

บริษัทส่งออกประมาณ 45% ของปริมาณการผลิต
ราคาขายในประเทศได้รับผลทางอ้อมจากอัตราแลกเปลี่ยนเนื่องจากวัตถุดิบหลักมาจากการนำเข้า
ถึงแม้ว่าปัจจุบันบริษัทไม่มีหนี้เงินกู้เป็นสุกลเงินดอลล่าร์แล้ว แต่จากการที่ราคาวัตถุดิบมีราคาสูง
บริษัทคาดว่าบริษัทจะขาดเงินสกุลดอลล่าร์สหรัฐในปี 2549
และการที่ค่าเงินบาทแข็งค่าขึ้นจะช่วยให้บริษัทสามารถซื้อเงินเหรียญได้ในอัตราที่ต่ำลงซึ่งจะเป็นประโยชน์ต่อบริษัท
อย่างไรก็ตาม ถ้าค่าเงินบาทอ่อนค่าลงก็จะส่งผลดีต่อบริษัทในด้านการขายทั้งในและต่างประเทศ
และถ้าค่าเงินบาทแข็งขึ้นก็จะส่งผลกระทบต่อรายได้และกำไรของบริษัท
เนื่องจากจะส่งผลกระทบความสามารถในการส่งออกของอุตสาหกรรมยานยนต์ในประเทศตลอดจนอุตสาหกรรมยางและอาจจะส่งผลต่อราคาและปริมาณขายในประเทศของบริษัท
ดังนั้นอัตราแลกเปลี่ยนเป็นทั้งโอกาสและความเสี่ยงทางธุรกิจ
ซึ่งเป็นปกติสำหรับการดำเนินธุรกิจของบริษัท คาดว่าค่าเงินบาทยังคงแข็งต่อไปเรื่อยๆ จนถึงปีหน้า

2.ปัจจัยเสี่ยงในการดำเนินการ

- ปัจจัยเสี่ยงในการดำเนินการผลิต

บริษัทได้มีการดูแลและรักษาเครื่องจักรและอุปกรณ์ในการผลิตในอยู่ในสภาพดีตลอด
บริษัทได้ตระหนักถึงความปลอดภัยในการทำงานของพนักงาน
โดยได้มีการอบรมเตรียมความพร้องในกรณีเกิดเหตุฉุกเฉินขึ้นในระหว่าง ปฎิบัติงาน
และได้ลงทุนในอุปกรณ์เครื่องจักรเพื่อให้เกิดความปลอดภัยในการทำงาน
และได้มีแผนรองรับเหตุการณ์ฉุกเฉินที่จะเกิดขึ้นในโรงงานด้วย

- ปัจจัยเสี่ยงที่ส่งผลกระทบต่อสิ่งแวดล้อม

โดยทั่วไป ในกระบวนการการผลิตคาร์บอนแบล็ค ไม่ก่อให้เกิดมลภาวะใดๆต่อสิ่งแวดล้อม
และไม่มีกากของเสียใดๆ เกิดขึ้น
ของเสียที่เป็นน้ำซึ่งเกิดจากขบวนการผลิตจะถูกปล่อยออกไปหลังจากได้รับการบำบัดแล้ว
ส่วนของเสียทางอากาศ เช่น ควันไฟ ซึ่งเกิดจากเผาไหม้ใน dryer และ boiler
ผ่านออกมาทางปล่องไฟนั้น
บริษัทมีการเก็บตัวอย่างและทดสอบว่าอยู่ในมาตราฐานของรัฐหรือไม่โดยตลอด.อันที่จริงบริษัทได้เป็นผู้ผลิตคาร์บอนแบล็ครายแรกที่ได้รับการรับรองระบบการจัดการสิ่งแวดล้อม
ISO 14001
ซึ่งเป็นประกาศนียบัตรยืนยันว่าบริษัทมีมาตราฐานสูงสุดในการรักษาความสะอาดของสิ่งแวดล้อม
ซึ่งบริษัทได้มีการเฝ้าระวังและดูแลระบบการจัดการสิ่งแวดล้อมของบริษัท
เพื่อให้เป็นไปตามมาตราฐานของกรมอุตสาหกรรม
ซึ่งได้มีการตรวจสอบเป็นประจำจากหน่วยงานราชการ
และถ้าการดูแลการจัดการสิ่งแวดล้อมไม่อยู่ในระดับที่เหมาะสมแล้วก็จะเป็นความเสี่ยงทางด้านสิ่งแวดล้อมและการเมือง
บริษัทได้กำหนดให้การดูแลเรื่องสิ่งแวดล้อมเป็นสิ่งที่มีความสำคัญสูงสุดที่ต้องปฎิบัติและรักษาให้อยู่ในมาตราฐาน
และที่ผ่านมาบริษัทได้มีการลงทุนในอุปกรณ์ที่จำเป็นหลายอย่างเพื่อบำบัดของเสียดังกล่าว
บริษัทมีแผนที่จะลงทุนในการปรับปรุงระบบการจัดการสิ่งแวดล้อมให้ดียังขึ้น

ที่ผ่านมา บริษัทได้รับหลายรางวัลซึ่งเป็นรางวัลระดับนานาชาติ ได้แก่ รางวัล Deming Prize,
รางวัล TPM Excellence และ รางวัล Prime Ministor’s Productivity และ รางวัล
Thailand Quality Class ซึ่งรางวัลเหล่านี้ครอบคลุมถึงข้อบังคับที่เข้มงวดทางด้านสิ่งแวดล้อม
ซึ่งแสดงให้เห็นว่าบริษัทมีความรับผิดชอบต่อสิ่งแวดล้อม ในช่วงปี 2545
บริษัทได้รับใบประกาศนียบัตรต่างๆ เช่น ISO 9001:2000, OHSAS-18000:1999 และ
ISO/IEC 17025 นอกจากนี้ในปี 2547 บริษัทยังได้รับ ISO/TS 16949:2002 โดย BVQI
ซึ่งใบประกาศนียบัตรเหล่านี้ได้แสดงว่าบริษัทมีระบบการจัดการสิ่งแวดล้อมที่มีคุณภาพ
ซึ่งสะท้อนให้เห็นว่าบริษัทมีความรับผิดชอบต่อความปลอดภัยของสิ่งแวดล้อม

อย่างไรก็ตาม แม้ว่าบริษัทจะมีระบบจัดการสิ่งแวดล้อมที่เข้มงวดอยู่แล้ว
แต่บริษัทก็ยังตระหนักถึงความเสี่ยงในการดำเนินธุรกิจซึ่งจะก่อให้เกิดผลกระทบต่อสิ่งแวดล้อมอยู่ตลอด

-ปัจจัยเสี่ยงจาการเก็บและดูแลรักษา

ในขั้นตอนการขนส่งและเก็บรักษาวัตถุดิบ (carbon black feed stock oil)
บริษัทได้ปฎิบัติตามมาตราฐานระหว่างประเทศเพื่อความปลอดภัยในการขนส่งและเก็บรักษา
ดังนั้นบริษัทจึงไม่เคยมีอุบัติเหตุร้ายแรงในการขนส่ง

3.ปัจจัยเสี่ยงที่เกี่ยวกับการตลาด

-ความสามารถในการแข่งขัน

บริษัท ไทยคาร์บอนแบล็ค เป็นผู้ผลิตคาร์บอนแบล็ครายใหญ่ของโลก
จากสินค้าที่มีคุณภาพและการบริการลูกค้าที่ดี ประกอบกับต้นทุนการผลิตที่ต่ำ
ทำให้บริษัทสามารถแข่งขันในตลาดโลกได้
นอกจากนี้ด้วยการที่บริษัทได้มีการพัฒนาคุณภาพสินค้าในหลายๆเกรดได้ตรงกับความต้องการของลูกค้า
ทำให้บริษัทยังคงความสามารถในการแข่งขันได้อยู่

บริษัทมีส่วนแบ่งการตลาดสำหรับตลาดในประเทศทั้งสิ้น 54%
โดยมีโรงงานผลิตคาร์บอนแบล็คในประเทศไทยอีก 2 แห่ง
ซึ่งกำลังการผลิตของทั้งสองโรงอาจส่งผลต่อส่วนแบ่งการตลาดของบริษัทและอาจส่งผลกระทบต่อความสามารถในการทำกำไรและราคาสินค้าของบริษัท

ในปี 2546 บริษัทได้ก่อตั้งบริษัทร่วมทุนขึ้น โดยร่วมทุนกับบริษัทเอกชนในประเทศจีน ในสัดส่วน 77%
และคาดหวังว่าบริษัทใหม่ที่ตั้งขึ้นนี้
จะช่วยทำให้บริษัทมีฐานการผลิตและฐานการจำหน่ายที่มั่นคงในประเทศจีน
และทำให้บริษัทสามารถรองรับความต้องการของลูกค้าได้มากขึ้น
โดยบริษัทไม่เพียงแต่จะขายสินค้าจากโรงงานในไทยเท่านั้น
แต่ยังสามารถขายผ่านบริษัทย่อยในประเทศจีนอีกด้วย
โรงงานในประเทศจีนได้ขยายกำลังการผลิตแล้วเสร็จในไตรมาสที่ 4 ของปี 2548
ซึ่งจะเสริมสร้างความเข้มแข็งทางธุรกิจของบริษัทในประเทศจีน

-ปัจจัยเสี่ยงจากสินค้าที่ทดแทนกันได้

ซีลิก้า ได้ถูกพัฒนามาให้เป็นสินค้าที่ทดแทนกัน แต่อย่างไรก็ตาม
ซีลิก้าก็ยังไม่ได้พัฒนาถึงขั้นเป็นสินค้าเชิงพาณิชย์ได้
ซึ่งคงต้องใช้เวลาอีกนานพอควรกว่าจะมีการพัฒนาจนถึงขั้นนั้นได้
ซึ่งซีลิก้าเองอาจจะมาทดแทนคาร์บอนแบล็คบางส่วน
แต่ต้นทุนในการผลิตซีลิก้านั้นค่อนข้างสูงกว่าคาร์บอนแบล็คมาก
ซึ่งปัจจุบันซีลิก้าไม่จัดว่าคู่แข่งของอุตสาหกรรมคาร์บอนแบล็คแต่อย่างใด

4.ปัจจัยเสี่ยงที่เกี่ยวกับการจัดการการเงิน

-ปัจจัยเสี่ยงจากอัตราดอกเบี้ยและอัตราแลกเปลี่ยนของเงินกู้

ปัจจุบันบริษัทไม่มีเงินกู้สกุลเงินต่างประเทศและเงินกู้ระยะสั้นที่เป็นเงินบาท
ดังนั้นบริษัทจึงแทบไม่มีความเสี่ยงทางด้านอัตราแลกเปลี่ยนและอัตราดอกเบี้ยเงินกู้เลย

-ปัจจัยเสี่ยงทางด้านสินเชื่อและอัตราดอกเบี้ยของเงินลงทุนระยะสั้น

หลังจากที่อัตราดอกเบี้ยลดลงจนถึงขั้นต่ำสุด ปัจจุบันนี้อัตราดอกเบี้ยได้เริ่มปรับตัวสูงขึ้น
แต่เนื่องจากบริษัทมีเงินสดสุทธิจำนวนมาก การที่อัตราดอกเบี้ยปรับตัวสูงขึ้นจึงส่งผลดีต่อบริษัท
อย่างไรก็ตามอัตราดอกเบี้ยสำหรับเงินฝากเดิมนั้นยังคงต่ำกว่าดอกเบี้ยสำหรับเงินฝากใหม่
บริษัทได้พิจารณาอย่างรอบคอบในการเลือกฝากเงินกับสถาบันการเงินที่มั่นคง
และให้ผลตอบแทนเป็นที่น่าพอใจโดยมีระยะเวลาในการฝากสูงสุดไม่เกิน 1 ปี

-ปัจจัยเสี่ยงจากอัตราแลกเปลี่ยนของ Forex flows

เนื่องจากบริษัทมีการส่งออกเกือบ 45% และในขณะเดียวกันบริษัทก็มีการนำเข้าวัตถุดิบ เกือบ100%
ซึ่งทั้งการส่งออกและนำเข้าเป็นเงินสกุลดอลล่าร์ ภายใต้สถานการณ์ปัจจุบันวัตถุดิบมีราคาสูง
ทำให้บริษัทขาดเงินสกุลดอลล่าร์อยู่ (deficit of US dollar) บริษัทได้ทำ matching
รายได้ที่ได้จากการส่งออกกับรายจ่ายในการนำเข้าและซื้อเงินดอลล่าร์สำหรับเงินดอลล่าร์ที่ขาดอยู่เพื่อป้องกันความเสี่ยงจากการผันผวนของอัตราแลกเปลี่ยน
อย่างไรก็ดี การที่เงินบาทยังคงแข็งขึ้นก็เป็นผลดีกับบริษัทเช่นกัน

5.ปัจจัยเสี่ยงภายนอก

- เศรษฐกิจโลก

การเปิดการค้าเสรีทำให้กำแพงทางการค้าหายไปและย่อโลกให้เป็นตลาดใหญ่เพียงแห่งเดียว
ไม่มีประเทศหรืออาณาบริเวณเป็นปราการป้องกันจากกระแสเศรษฐกิจโลกอีกต่อไป
ภาวะถดถอยทางเศรษฐกิจในสหรัฐอเมริกาหรือในยุโรป หรือความต้องการที่เพิ่มขึ้นและลดลงของจีน
และความผันผวนของราคาน้ำมัน
ต่างสร้างความโกลาหลให้กับวัฎจักรของราคาสินค้าและรูปแบบความต้องการ
โดยวงจรธุรกิจของสินค้าทุกชนิดมีวงจรที่สั้นลงและมีความเปลี่ยนแปลงอย่างรวดเร็วมากขึ้น
ดังนั้นจึงเป็นการเพิ่มความเสี่ยงต่อความผันแปรของปริมาณการค้าและผลกำไรในภาวะเศรษฐกิจที่ถดถอย
บริษัทได้พยายามทำให้สินค้าของบริษัทโตในตลาดต่างประเทศ
ซึ่งจะช่วยเสริมสร้างศักยภาพในสถานการณ์ภาวะเศรษฐกิจถดถอย

- ปัจจัยเสี่ยงจากภัยทางการเมือง

สถานการณ์ทางการเมือง การก่อการร้ายและสถานการณ์ตึงเครียดในตะวันออกกลาง
ประกอบกับสถานการณ์ไข้หวัดนก และต้นทุนที่สูงขึ้น เป็นความเสี่ยงที่ส่งผลกระทบต่อวัฎจักร Demand
/ Supply
สถานการณ์ความตึงเครียดทางภาคใต้ได้เป็นอีกปัจจัยหนึ่งซึ่งส่งผลกระทบต่อธุรกิจภายในประเทศ
ความเสี่ยงต่างๆเหล่านี้ได้เพิ่มขึ้นจากอดีตที่ผ่านมา
ซึ่งบริษัทได้มีการป้องกันความเสี่ยงที่จะกระทบต่อการเงินและการตลาด
โดยได้วิเคราะห์เชื่อมโยงกับสถานการณ์โลกในปัจจุบัน